Diari Oficial de la Generalitat Valenciana


Sumari del DOGV 6200, del 05-02-2010 (2009/15108)

Notificació de la sentència 425/09 del judici verbal 688/2009
-------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/15181


Data del document
:   18-12-2009

Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència 425/09 del judici verbal 688/2009 [2009/15922]  
Judici verbal (desnonament per falta de pagament) 000688/2009  
Part demandant: José Tomás Tigse Vivanco i Martha Cecilia Liquinchana Aguaiza.  
Part demandada: Cosmin Irinel Ocoliseanu.  
Sobre: verbals arrendaticis.  
Atés que es desconeix el domicili o la residència actuals de la part demandada, mitjançant la provisió de 18 de desembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència de la resolució que, transcrita, diu així:   
«Sentència número 425/2009   
València, 30 de setembre de 2009   
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de judici verbal (desnonament per falta de pagament) 000688/2009, seguides a instàncies de José Tomás Tigse Vivanco y Martha Cecilia Liquinchana Aguaiza, que ha estat representat per la procuradora dels tribunals Elena Gil Bayo, assistit jurídicament pel lletrat David López Gutiérrez, contra Cosmin Irinel Ocoliseanu, en rebel·lia processal.   
Antecedents de fet   
Primer. Que la part actora a què es fa referència va deduir demanda origen de les presents actuacions contra Cosmin Irinel Ocoliseanu, i va exercir una acció de desnonament i reclamació de rendes, en conseqüència sol·licita el desnonament del demandat i que se'l condemne a pagar la suma de 4.400 euros, així com les que transcórreguen fins a la finalització del procés, als interessos legals i al pagament de les costes que es causen en aquest judici.   
Segon. Amb la declaració prèvia de competència, es va admetre a tràmit la demanda i es van convocar les parts a la celebració del corresponent judici verbal, en el qual la demandada no va comparèixer, en conseqüència va ser declarada en rebel·lia processal i, després de ratificar-se el demandant en el que s'exposa en la demanda, les actuacions van quedar definitivament concluses per a sentència.   
Tercer. Fets provats: que el demandant és propietari de l'habitatge situat al carrer de l'Escriptor Abu Salt, número 2, 4t, 16a, de València, que el va arrendar al demandat, el qual no ha satisfet les rendes des de l'agost de 2008. En el moment de la celebració del judici deu la suma de 7.700 euros.   
Fonaments de dret   
Primer. De conformitat amb l'article 440.3 de la vigent Llei d'Enjudiciament Civil, es va advertir el demandat que si no compareixia a la vista que es declarara el desnonament sense més tràmits. El demandat, malgrat ser advertit d'aquesta circumstància, no va comparéixer, per la qual cosa pertoca el desnonament, de conformitat amb el que disposa l'article 27.2.a de la Llei d'Arrendaments Urbans que estableix com a causa de desnonament la falta de pagament de la renda o de les quantitats assimilades. Dels documents aportats es desprén que deu les rendes des de l'agost de 2008 fins al mes actual, per un import total de [...] euros. Per tant, se'l condemna a pagar la quantitat indicada així com les que es reporten fins al desallotjament efectiu, més els interessos legals, de conformitat amb el que disposen els articles 1100 i 1108 del Codi Civil. Tot això de conformitat amb les normes generals sobre el dret i, fonamentalment, pel que estableix l'article 1089 del Codi Civil, que preveu la força de llei entre els contractants de les obligacions nascudes dels contractes, així com del que estableixen els articles 1254 i 1258 del mateix cos legal en virtut dels quals els contractes obliguen no solament al compliment del que s'ha pactat expressament sinó també a totes les conseqüències que segons la seua naturalesa siguen conformes a la bona fe, a l'ús i a la llei.   
Segon. Pel que fa a les costes, de conformitat amb l'article 394 de la Llei d'Enjudiciament Civil, s'han d'imposar al demandat.   
Vistos els articles esmentats, concordants i els altres aplicables de manera general.   
Dispositiva   
Estime la demanda formulada a instàncies de José Tomás Tigse Vivanco i Martha Cecilia Liquinchana Aguaiza, que ha estat representat per la procuradora dels tribunal Elena Gil Bayo, contra Cosmin Irinel Ocoliseanu, en rebel·lia procesal, declare resolt el contracte d'arrendament subscrit amb la demandada de l'habitatge situat al carrer de l'Escriptor Abu Salt, número 2, 4t, 16a, de València, condemne el demandat a que deixar lliure, vacu, expedit i a disposició de l'actora aquest habitatge, amb l'advertència de llançament si no el desallotja dins del termini legal i condemne el demandat a pagar a l'actor la quantitat de 7.700 euros en concepte de rendes vençudes i despeses que es deuen, i aquelles altres que es reporten fins al desallotjament efectiu de l'habitatge i els interessos legals i tot això amb imposició expressa de les costes a la demandada.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn).  
Aquesta és la meua sentència, que pronuncie, mane i firme».  
I perquè valga de notificació de sentència de forma deguda a Cosmin Irinel Ocoliseanu, es publica aquest edicte al tauler d'anuncis d'aquest Jutjat.  
València, 18 de desembre de 2009.- La secretària judicial: Milagros Burillo Orrico.